การสร้างบอร์ดเกมเพื่อพัฒนาทักษะการอ่านโน้ตดนตรีสากลของนักเรียนชั้นมัธยมศึกษาปีที่ 1 สาขาดนตรีสากลวิทยาลัยนาฏศิลปจันทบุรี
The Creation of a Board Game to Improve Music Notation Reading Skills of Mathayom 1 Students in the International Music Program at Chanthaburi College of Dramatic Arts
โน้ตดนตรี -- การเรียนการสอน (มัธยมศึกษา) -- จันทบุรี -- ไทย
บอร์ดเกม -- แง่มุมทางการศึกษา
การวิจัยครั้งนี้มีวัตถุประสงค์ 1) เพื่อสร้างบอร์ดเกมเพื่อพัฒนาทักษะการอ่านโน้ตดนตรีสากลของนักเรียนชั้นมัธยมศึกษาปีที่ 1 สาขาดนตรีสากล วิทยาลัยนาฏศิลปจันทบุรี 2) เพื่อเปรียบเทียบผลสัมฤทธิ์ก่อนและหลังด้านทักษะการอ่านโน้ตดนตรีสากลจากการใช้บอร์ดเกมของนักเรียนชั้นมัธยมศึกษาปีที่ 1 สาขาดนตรีสากล วิทยาลัยนาฏศิลปจันทบุรี และ 3) เพื่อศึกษาความพึงพอใจของนักเรียนที่มีต่อการใช้บอร์ดเกมเพื่อการเรียนรู้ทักษะการอ่านโน้ตดนตรีสากลของนักเรียนชั้นมัธยมศึกษาปีที่ 1 สาขาดนตรีสากล วิทยาลัยนาฏศิลปจันทบุรี การวิจัยเป็นแบบเชิงทดลอง ใช้แบบแผนการวิจัยแบบการศึกษากลุ่มเดียววัดผลก่อนและหลังการทดลอง เครื่องมือที่ใช้ในการวิจัยคือ บอร์ดเกม และแผนการจัดการเรียนรู้ ที่ใช้เป็นสื่อการเรียนการสอนเพื่อพัฒนาทักษะ การอ่านโน้ตดนตรีสากล และเครื่องมือที่ใช้ในการเก็บข้อมูลคือ แบบประเมินทักษะด้วยรูบริคสกอร์ และแบบประเมินความพึงพอใจของนักเรียนระดับชั้นมัธยมศึกษาปีที่ 1 สาขาดนตรีสากล วิทยาลัยนาฏศิลปจันทบุรี จำนวนทั้งหมด 9 คน ซึ่งได้มาจากการเลือกแบบเจาะจง (Purposive Sampling) สถิติที่ใช้การวิเคราะห์ข้อมูล คือ ค่าเฉลี่ย ค่าส่วนเบี่ยงเบนมาตรฐาน และการทดสอบที ผลจากการวิจัยพบว่า 1) การสร้างบอร์ดเกมสอดคล้องกับสาระการเรียนรู้และเหมาะสมกับช่วงวัยของนักเรียน แล้วจึงนำต้นแบบไปทดลองใช้ ปรับปรุง และตรวจสอบคุณภาพโดยผู้เชี่ยวชาญ 3 ท่าน ในด้านความเหมาะสมของเนื้อหาและคุณภาพโดยรวม ผลการประเมินอยู่ในระดับเหมาะสมมากที่สุด ตามเกณฑ์ที่กำหนด การใช้บอร์ดเกมที่ออกแบบตามแนวคิดการเรียนรู้ผ่านเกมมีประสิทธิภาพในการพัฒนาทักษะการอ่านโน้ตดนตรีสากลของนักเรียน และเป็นสื่อการเรียนรู้ที่ส่งเสริมความสนใจและความพึงพอใจในการเรียนรู้อย่างมีนัยสำคัญ 2) นักเรียนที่เรียนการอ่านโน้ตดนตรีสากลโดยการใช้บอร์ดเกม มีผลสัมฤทธิ์ทางการเรียนหลังเรียน และประเมินด้วยแบบประเมินทักษะรูบริคสกอร์ (Scoring Rubric) ค่าเฉลี่ย= 18.22, S.D. = 0.83) สูงกว่าคะแนนเฉลี่ยก่อนเรียน (ค่าเฉลี่ย = 10.44, S.D. = 0.72) อย่างมีนัยสำคัญทางสถิติที่ระดับ .05 และ 3) นักเรียนมีความพึงพอใจต่อการใช้บอร์ดเกมเพื่อการเรียนรู้ทักษะการอ่านโน้ตดนตรีสากล อยู่ในระดับมากที่สุด (ค่าเฉลี่ย = 4.87, S.D. = 0.25) คำสำคัญ: บอร์ดเกม, การอ่านโน้ตดนตรีสากล, ผลสัมฤทธิ์ทางการเรียน, ความพึงพอใจของผู้เรียน
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ณัฐศรัณย์ ทฤษฎิคุณ
วรินธร สีเสียดงาม
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ครุศาสตรมหาบัณฑิต